CowParade

A Cow Parade é unha exhibición internacional de arte pública que foi mostrada en grandes cidades arredor do mundo. O concepto é simple: artistas locais decoran esculturas de fibra de vidro con forma de vacas; logo as esculturas son distribuídas polo centro da cidade, en lugares públicos como estacións de metro, avenidas importantes e parques.

As esculturas adoitan mostrar deseños que rememoran a cultura local, así coma a vida na localidade, e outros temas de importancia local ou nacional. Despois da exhibición das esculturas na cidade (por varios meses), realízase unha poxa, doándose  as ganancias a organizacións sen fins de lucro.

Existen poucas variacións na forma, pero as tres máis comúns de vacas foron creadas polo escultor suízo Pascal Knapp, quen foi contratado especificamente para crear as vacas dos eventos da CowParade.

O concepto de Cow Parade foi creado en Zürich, Suíza, en 1998, polo director artístico Walter Knapp. A exhibición gañou renome internacional cando o empresario Peter Hanig organizou o evento en Chicago en 1999.

Cabe salientar que en Galicia a cidade de Vigo acolleu esta exposición nas súas rúas durante varios meses no ano 2007, converténdose así na segunda cidade española que a exhibía tras facelo previamente Barcelona.

 Cidades Cow Parade 

miniatura|200px|Vaca Millonaria da CowParade da Cidade de México.

América

 Guadalaxara, México (2006)
 Cidade de México, México (2006)
 Mexicali, México (2006)
 Buenos Aires, Arxentina (2006)
 Madison, Wisconsin (2006)
 Boston, Massachussets (2006)
 Belo Horizonte, Brasil (2006)
 São Paulo, Brasil (2006) Curitiba, Brasil (2006)
 Portland, Oregón (2005)
 Harrisburg, Pensilvania (2004)
 West Hartford, Connecticut (2003)
 Atlanta, Xeorxia (2003)
 Las Vegas, Nevada (2002) San Antonio, Texas (2002)
 Houston, Texas (2001)
 Kansas City, Missouri (2001)
 Nova York, Nova York (2000)
 Stamford, Connecticut (2000)
 West Orange, Nova Jersey (2000)
 Chicago, Illinois (1999)

Europa

 Telemark, Noruega (2006)
 Budapest, Hungría (2006)
 París, Francia (2006)
 Lisboa, Portugal (2006)
 Edimburgo, Escocia (2006)
 Moscova, Rusia (2006)
 Florencia, Italia (2005)
 Barcelona, España (2005)
 Vigo, España  (2007)  
 Atenas, Grecia (2006)
 Bucarest, Romanía (2005)
 Varsovia, Polonia (2005)
 Bratislava, Eslovaquia (2005)
 Xenebra, Suíza (2005)
 Mónaco (2005)
 Praga, República Checa (2004) 
 Manchester, Inglaterra (2004)
 Estocolmo, Suecia (2004)
 Dublín, Irlanda (2003)
 Bruxelas, Bélxica (2003)
 Illa de Man (2003)
 Londres, Inglaterra (2002)
 Ventspils, Letonia (2002)
 Milán, Italia (2007) 
Oceanía

 Auckland, Nova Zelandia (2003)
 Sydney, Australia (2002)

Asia

 Tokyo, Xapón (2006)

África

 Suráfrica (2004)

 Véxase tamén 
 Ligazóns externas 

 Páxina oficial de Cow Parade
 Páxina de Cow Parade Europa
 Cow Parade 2006 de Edimburgo
 Cow Parade 2006 de París
 Cow Parade 2007 en Vigo, España
 Cow Parade 2007 Rio de Janeiro - Brasil

Categoría:Escultura